cyanic-selkie/wikianc huggingface dataset:
Salini Rjali ta' Arc-et-Senans
L-ewwel pjanta
Mingħajr ix-xkiel ta' xi kunsiderazzjonijiet prattiċi, il-proġett kien ambizzjuż, innovattiv u tbiegħed mill-approċċi tradizzjonali. Li għamel Ledoux kien li impona ġeometrija riġida fuq id-disinn kumplessiv. Il-binjiet kienu ddisinjati madwar it-truf ta' pjazza kwadra immensa, u kienu kkollegati ma' xulxin permezz ta' portiċi; l-ebda binja ma kienet iżolata. Sabiex iħaffef il-kollegamenti bejn il-binjiet, Ledoux introduċa l-arkati msaqqfa li kienu jikkollegaw il-ġonturi nofsana tal-ġnub, biex b'hekk jiffurmaw għamla kwadra fi ħdan għamla kwadra. Kien hemm abbundanza ta' kolonni. Il-binjiet stess kienu mimlijin bihom, u 144 kolonna Dorika kienu jirfdu l-arkati msaqqfa.
Il-pjanta ta' Ledoux kienet tipprevedi li l-bitħa kwadra ċentrali kienet tkun il-post fejn il-fabbrika taħżen il-ħatab. F'kull kantuniera tal-għamla kwadra, u fil-ġonturi nofsana ta' kull ġenb kellu jkun hemm binjiet kwadri ta' żewġ sulari li kellhom jospitaw diversi partijiet tal-produzzjoni tal-melħ. Fuq quddiem kellu jkun hemm il-kwartieri għall-gwardji, kappella u post għall-furnar. Fuq in-naħat kien hemm il-workshops tal-ħaddiema. Fil-bażi kellu jkun hemm il-fabbrika stess. Il-ħsieb kien li madwar is-sit ikun hemm ġonna biex il-ħaddiema jkollhom suppliment għall-introjtu tagħhom. Fl-aħħar nett, kellu jkun hemm ħajt madwar il-kumpless kollu kontra s-serq.
Il-viżjoni grandjuża tal-proġett wassal biex qatt ma jitwettaq. L-ebda binja industrijali ta' dak iż-żmien ma kienet daqshekk imponenti iżda r-re rrifjuta l-proġett. B'mod partikolari huwa kien kontra l-użu estensiv tal-kolonni, li skontu kienu karatteristiċi iktar xierqa għall-knejjes u għall-palazzi. Huwa kien kontra wkoll li l-kappella tiġi rrelegata f'kantuniera.
It-tieni pjanta
Ledoux iddisinja l-kumpless semiċirkolari biex jirrifletti l-organizzazzjoni ġerarkika tax-xogħol. Il-pjanta kompluta kienet tinkludi l-bini ta' belt ideali li kellha tifforma ċirku perfett, bħal dak ta' xemx. Lwiġi XV kien iffirma l-editt li jawtorizza l-kostruzzjoni tas-salini fid-29 ta' April 1773, u wara l-approvazzjoni tat-tieni disinn ta' Ledoux, il-kostruzzjoni bdiet fl-1775. Madankollu, il-kostruzzjoni tal-belt qatt ma bdiet. Li laħaq tlesta kien id-dijametru u semiċirku ta' binjiet tas-salini. Fit-tieni disinn, il-binja tad-daħla tinsab fiċ-ċentru tas-semiċirku u fuq naħa fiha l-kmamar tal-gwardji u fuq naħa oħra fiha ħabs u fonderija. Binjiet oħra fis-semiċirku jinkludu fuq ix-xellug, meta wieħed ikun qed iħares lejn id-daħla, il-kwartieri għall-mastrudaxxa u għal ħaddiema oħra, u fuq il-lemin, il-kwartieri tal-marexxalli u ta' ħaddiema iktar imlaħħqin. Fiċ-ċentru taċ-ċirku hemm id-dar tad-Direttur, b'belveder fuqha. Taraġ monumentali kien jagħti lejn kappella li nqerdet min-nirien fl-1918, minħabba maltempata bis-sajjetti. Fuq kull naħa tad-dar tad-Direttur hemm is-salini stess. Dawn iż-żewġ binjiet huma twal 80 metru, wesgħin 28 metru u għoljin 20 metru. Fihom il-fran tat-tnixxif, il-borom tat-tisħin, is-"Sales des Bosses" u l-imħażen tal-melħ. F'kull intersezzjoni tad-dijametru u s-semiċirku hemm binjiet li kienu jospitaw lis-skrivana tas-salini. Wara d-dar tad-Direttur hemm stalel żgħar eleganti għaż-żwiemel tad-Direttur.
Mit-tmiem tal-produzzjoni tal-melħ
Is-salini pproduċew kważi 4,000 tunnellata ta' melħ fis-sena fl-aqwa żmien tagħhom, u dan il-melħ kollu ġie esportat lejn l-Iżvizzera. Il-produzzjoni kollha waqfet ħesrem fl-1895 wara kawża li fetħu l-qorti l-abitanti ta' Arc-and-Senans, fejn ipprotestaw kontra t-tniġġis tal-bjar fil-qrib. Fl-istess żmien, is-salini kienu qed jiffaċċjaw diffikultà minħabba l-kompetizzjoni tat-trasport tal-melħ tas-salini tal-ilma baħar bil-ferroviji.
Kif imsemmi iktar 'il fuq, fl-1918 sajjetta qerdet il-kappella. F'April 1926, uħud mill-binjiet ġew sploduti bid-dinamite, u ħafna mis-siġar tas-sit inqatgħu. Minkejja dan, fit-30 ta' Novembru 1926, wara rieżami li beda fl-1923, il-Kummissjoni għall-Monumenti ddikjarat li l-paviljun ċentrali u d-daħla kellhom jitqiesu bħala monumenti storiċi. Is-Soċjetà għas-Salini tal-Lvant, li għadha s-sid tas-sit ta' Arc-et-Senans, ma kinitx kuntenta bid-deċiżjoni. Fl-10 ta' Ġunju 1927, id-dipartiment ta' Doubs xtara s-salini u x-xogħol tar-restawr beda fl-1930.
Fl-1938, fis-sit kien hemm kamp għar-refuġjati Repubblikani Spanjoli. Imbagħad, f'Ottubru 1939, meta faqqgħet it-Tieni Gwerra Dinjija, il-militari Franċiżi installaw batterija kontra l-inġenji tal-ajru fiż-żona tal-bitħa ċentrali. Barra minn hekk, unità ta' inġiniera okkupaw uħud mill-binjiet. Minkejja dan, fl-20 ta' Frar 1940 ġiet ippubblikata t-tħabbira uffiċjali tal-klassifikazzjoni tas-salini u tal-ħajt ta' madwarhom bħala monumenti storiċi.
F'Ġunju 1940, it-truppi Ġermaniżi okkupaw is-salini. Minn Mejju 1941 sa Settembru 1943, l-awtoritajiet Franċiżi stabbilew kamp għaż-żingari tal-inħawi u għal dawk li ma kellhomx indirizz fiss (Centre de Rassemblement des tziganes et nomades).
Is-salini kienu post primarju li deher fil-film tal-1961 ta' Pierre Kast, La Morte-Saison des amours / The Season for Love (L-Istaġun għall-Imħabba).
Fl-1965, Marcel Bluwal uża d-dar tad-Direttur għall-qabar tal-Kmandant fl-adattament televiżiv tiegħu ta' Dom Juan ta' Molière.
Fl-1973, is-Salini Rjali u l-Institut Claude-Nicolas Ledoux saru membri tan-network Ewropew tas-siti kulturali. Imbagħad fl-1982 saru Sit ta' Wirt Dinji tal-UNESCO.
Fil-millenju l-ġdid
Mid-29 ta' Ġunju 2009, minn mindu s-salini ta' Salins-les-Bains żdiedu mas-salini rjali ta' Arc-et-Senans bħala Sit ta' Wirt Dinji tal-UNESCO, is-sit intuża għal diversi avvenimenti u wirjiet kulturali.
Kwalifikazzjoni għat-Tazza tad-Dinja tal-Futbol 2010 (UEFA) - Grupp 2
Grupp 2 taż-Żona Ewropea ta' kwalifikazzjoni għat-Tazza tad-Dinja 2010 kien grupp ta' kwalifikazzjoni tal-UEFA għat-Tazza tad-Dinja 2010. Il-grupp kien jikkonsisti mill-Greċja, l-Iżrael, l-Iżvizzera, il-Moldova, il-Latvja u l-Lussemburgu.
Riżultati
<div id="Iżrael v Żvizzera">
<div id="Lussemburgu v Greċja">
<div id="Moldova v Iżrael">
<div id="Latvja v Greċja">
<div id="Żvizzera v Lussemburgu">
<div id="Lussemburgu v Iżrael">
<div id="Greċja v Moldova">
<div id="Greċja v Żvizzera">
<div id="Moldova v Żvizzera">
<div id="Iżrael v Greċja">
<div id="Greċja v Iżrael">
<div id="Żvizzera v Moldova">
<div id="Żvizzera v Greċja">
<div id="Iżrael v Lussemburgu">
<div id="Latvja v Żvizzera">
<div id="Moldova v Greċja">
<div id="Lussemburgu v Żvizzera">
<div id="Iżrael v Moldova">
<div id="Greċja v Latvja">
<div id="Greċja v Lussemburgu">
<div id="Żvizzera v Iżrael">
Sivilja
Sivilja (bl-Ispanjol: Sevilla) hija l-kapitali artistika, kulturali u finanzjarja tan-Nofsinhar ta' Spanja. Hi l-belt kapitali tal-komunità awtonoma tal-Andalusija u tal-provinċja ta' Sivilja. Tinsab fil-pjanura tax-xmara Guadalquivir, f'elevazzjoni medja ta' seba' metri 'l fuq mill-baħar. L-abitanti tal-belt jissejħu sevillanos (forma femminili: sevillanas) jew hispalenses mill-isem Ruman tal-belt, Hispalis. Fl-2009, il-popolazzjoni tal-belt kienet tammonta għal 703,206 ruħ, ir-raba' l-ikbar belt ta' Spanja. Il-popolazzjoni taż-żona metropolitana (iż-żona urbana bil-bliet satelliti magħha) kienet ta' 1,493,416 ruħ fl-2009.
Il-Katidral, il-kastell magħruf bħala Alcázar u l-Archivo de Indias (l-Arkivju tal-Indji) f'Sivilja tniżżlu fil-lista tas-Siti ta' Wirt Dinji tal-UNESCO fl-1987.
Perjodi bikrija
Sivilja għandha aktar minn 2,000 sena. Il-mogħdija ta' bosta ċiviltajiet, fundamentali fit-tkabbir tagħha, ħallewha b'personalità distinta, u b'ċentru storiku kbir u kkonservat tajjeb. Għalkemm għandha wirt għani medjevali, rinaxximentali u barokk, l-influwenza qawwija tal-kultura Għarbija għadha tidher fil-belt.
Fiż-żminijiet Rumani l-belt kienet magħrufa bħala Hispalis. Il-belt Rumana ta' Italica fil-qrib, li dak iż-żmien kienet belt prinċipalment reżidenzjali, hi kkonservata tajjeb u tista' tagħti impressjoni ta' kif Hispalis x'aktarx kienet tidher tard fil-perjodu Ruman, speċjalment meta wieħed jieħu fil-kuntest ix-xiehda mill-iskavi fil-belt viċina ta' Carmona. Fost il-bini Ruman f'Sivilja li għadu jeżisti insibu l-fdalijiet ta' akkwedott. Matul is-sekli 5 u 6, kien hemm konkwisti wara xulxin tal-provinċja Ruman ta' Hispania Baetica mill-Vandali u l-Viżigoti.
Epoka Għarbija
thumb|Munita tal-[[Almoravidi, Sivilja, Spanja, 1116, British Museum]] Sivilja ttieħdet mill-Misilmin fis-712 u ngħatat l-isem ġdid ta' Ixbilija (إشبيلية) li ġej minn Hispalis u li minnu ġie l-isem attwali ta' "Sevilla". Kienet il-belt kapitali tar-rejiet tal-Kalifat Umajjad, id-dinastija tal-Almoravidi, u d-dinastija tal-Almohad (mill-Għarbi الموحدون al-Muwaħħidun, jiġifieri, "l-monoteisti"), mis-seklu 8 sas-seklu 13. Fl-1248 il-forzi tar-re Ferdinandu III ħadu Sivilja, parti mir-Reconquista (rikonkwista) Kattolika tal-peniżola. Baqa' ħafna elementi Għarbin oriġinali, fosthom bini pubbliku, l-istruttura urbana fid-distrett storiku, u partijiet kbar tas-swar tal-belt. L-influwenzi estetiċi u urbani Għarbin għadhom jidhru sewwa f'Sivilja tallum.
Wara r-Reconquista
Wara l-ispedizzjoni ta' Kristofru Kolombu tal-1492 lejn id-Dinja l-Ġdida, il-belt bdiet tipprofitta mit-territorji ġodda u l-kummerċ fil-Karibew billi kull ma kien jiġi importat mid-Dinja l-Ġdida kellu jgħaddi mid-dwana tal-Casa de Contratacion qabel ma jinfierex mal-bqija ta' Spanja. Għalhekk bdiet "Età mdehba ta' żvilupp" minħabba li dan il-port biss ingħata l-monopolju rjali għall-kummerċ u għana dejjem jikbru mill-kolonji Spanjoli fl-Ameriki. Peress li biss ix-xwieni li jitilqu minn u jirritornaw lejn Sivilja setgħu jieħdu sehem fil-kummerċ mal-Ameriki Spanjoli, in-negozjanti mill-Ewropa u minn ċentri oħra tal-kummerċ kellhom imorru Sivilja biex jiksbu prodotti mid-Dinja l-Ġdida. Il-popolazzjoni tal-belt kibret għal kważi miljun ruħ fl-ewwel mitt sena wara Kolombu. L-iżvilupp tal-belt kompla, prinċipalment minħabba l-pożizzjoni ekonomika tagħha fir-Renju ta' Kastilja, bil-kostruzzjoni ta' bini pubbliku fosthom knejjes, li ħafna minnhom huma fl-istil Mudéjar. Il-Palazz tal-Għarab b'xi żiedet li r-rejiet għamlu għall-bżonnijiet tagħhom, sar ir-residenza rjali Kastiljana, l-Alkażar ta' Sivilja. Is-sulari ta' fuq tal-Alkażar għadhom jintużaw mill-familja rjali bħala r-residenza uffiċjali f'Sivilja u huma amministrati mill-Patrimonio Nacional. Il-Katidral ta' Sivilja nbena fuq l-art tal-moskea l-kbira matul is-seklu 15. Il-kampnar tiegħu, il-Giralda, inbena mill-minarett tal-moskea.
thumb|right|225px|Archivo de Indias Tard fis-seklu 16, Sivilja tilfet il-monopolju u l-port ta' Cádiz ġie awtorizzat ukoll bħala port tal-kummerċ. Il-Pesta l-Kbira ta' Sivilja fl-1649 naqqset il-popolazzjoni bi kważi n-nofs, u din ma reġgħitx irkuprat sa kmieni fis-seklu 19. Peress li l-Imperu Spanjol ġie unifikat taħt rejiet minn dinastiji Ewropej, ir-Renju ta' Kastilja tilef l-influwenza li kellu qabel. Mis-seklu 18 l-importanza internazzjonali tiegħu marret lura. Wara li l-port insadd bil-ħama mix-xmara Guadalquivir, il-vapuri ma baqgħux jitilgħu max-xmara u l-belt majnat ekonomikament. L-iżvilupp ta' Sivilja tard fis-seklu 19 u kmieni fis-seklu 20 kien ikkaratterizzat minn tkabbir fil-popolazzjoni u fl-industrijalizzazzjoni, b'kuntrast mal-bqija tal-Andalusija.
Franco
Sivilja waqgħet malajr ħafna fil-bidu tal-Gwerra Ċivili Spanjola fl-1936. Il-Ġeneral Queipo de Llano b'kolp ta' stat fil-belt, malajr ħa ċ-ċentru tagħha. Radju Sivilja oppona l-kolp u sejjaħ lir-raħħala biex jiġu l-belt għall-armi, filwaqt li xi gruppi ta' ħaddiema waqqfu l-barrikati. De Llano mbagħad ħa f'idejh Radju Sivilja, li uża biex ixxandar il-propaganda favur il-forzi ta' Franco. Wara li ttieħdet il-belt, ir-reżistenza kompliet għal xi żmien fl-inħawi fejn kienu joqgħodu n-nies tal-klassi tax-xogħol, sakemm kien hemm sensiela ta' tpattijiet ħorox.
Sit ta' Wirt Dinji
thumb|left|260 px|Seville in the 16th century|Sivilja fis seklu 16Il-Katidral, il-kastell magħruf bħala Alcázar u l-Archivo de Indias (l-Arkivju tal-Indji) f'Sivilja ġew iddeżinjati bħala Sit ta' Wirt Dinji tal-UNESCO fl-1987.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) “Rappreżentazzjoni ta' kapulavur frott il-kreattività tal-bniedem”; il-kriterju (ii) “Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ”; il-kriterju (iii) “Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet”; u l-kriterju (vi) “Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju”.
Bini prinċipali
thumb|Veduta tal-Katidral thumb|right|[[Torre del Oro]] Fl-1929 Sivilja kienet ospiti għall-Wirja Spanjola-Amerikana u ttella' ħafna bini għall-wirja fil-famuż Park Maria Luisa" (Parque de María Luisa) iddisinjat minn Jean-Claude Nicolas Forestier . Il-Plaza de España fi stil Għarbi, tfasslet minn Aníbal González . Din inbniet f'tarf il-Park bħala vetrina tal-industrija u t-teknoloġija Spanjola..
Mużewijiet
thumb|Museo de Artes y Costumbres Populares (Mużew tas-Snajja u Drawwiet Tradizzjonali Il-Mużew tal-Belle Arti ta' Sivilja twaqqaf fl-1835 fejn qabel kien hemm il-Kunvent ta' la Merced. Fih hemm murija ħafna kapulavuri ta' Murillo, Pacheco, Zurbarán, Valdés Leal, u pitturi kbar oħra tal-Iskola Siviljana, flimkien ma' xogħlijiet ta' pitturi Fjammingi tas-sekli 15 u 16.
F'Sivilja hemm ukoll dawn il-mużewijiet:
Parks u ġonna
thumb|[[Plaza de España (Seville)|Plaza de España]]
Klima
Sivilja għandha klima Mediterranja b'sajf sħun (CSA fil-Klassifikazzjoni tal-klima ta' Koppen) influwenzata minn klima semiarida (BSH). It-temperatura medja annwali hija ta' 18.6oC.
Festi
Il-Ġimgħa Mqaddsa u l-Fiera ta' Sivilja, La Feria de Sevilla (imsejħa wkoll il-Feria de Abril, "Fiera ta' April") huma l-aktar ż-żewġ festi magħrufin ta' Sivilja. Sivilja hi magħrufa internazzjonalment għall-purċissjonijiet solenni u sbieħ li jsiru matul il-Ġimgħa Mqaddsa u l-fiera ferrieħa u storbjuża li ssir ġimgħatejn wara. Matul il-Feria, il-familji, in-negozji u l-organizzazzjonijiet iwaqqfu casetas jew tined, fejn jgħaddu l-ġimgħa jiżfnu, jixorbu u jpaċpċu. Tradizzjonalment, in-nisa jilbsu l-ilbies mimli tiżjin tal-Flamenco u l-irġiel jilbsu pulit kemm jistgħu. It-tined jittellgħu f'post permanenti apposta li fih kull triq hija msemmija għal xi torero famuż.
Gastronomija
Sivilja hi ċentru gastronomiku, bi kċina bbażata fuq il-prodotti tal-provinċji ta' madwar, inklużi frott tal-baħar minn Cádiz, żejt taż-żebbuġa minn Jaén, u sherry minn Jerez de la Frontera.
L-atmosfera tat-tapas hi waħda mill-attrazzjonijiet kulturali ewlenin tal-belt: in-nies imorru minn bar għall-ieħor, jieħdu pjaċir bl-ikliet fi platti żgħar imsejħin tapas (letteralment "għotjien" bl-Ispanjol x'aktarx għax oriġinalment kienu snacks servuti fi platti żgħar użati biex jgħattu t-tazzi tax-xorb).
Fost l-ispeċjalitajiet lokali insibu frott tal-baħar moqli u mixwi (inklużi klamari, siċċ, pixxispad u mazzola), laħmijiet mixwijin fiz-zlazi, spinaċi u ċiċri, perżut tal-Andalusija (Jamón ibérico), kliewi tal-ħaruf fiz-zalza tax-sherry, bebbux, u gazpacho.
Fost il-ħlewwiet tipiċi ta' din il-provinċja hemm il-polvorones u l-mantecados mill-belt ta' Estepa, tip ta' galettini magħmulin mill-lewż tal-għarusa, zokkor u xaħam, Pestiños, għaġina moqlija miksija bl-għasel, Torrijas, ħobż moqli bl-għasel; fritos Roscos, qagħaq moqlijin fiż-żejt miksijin biz-zokkor, magdalenas jew kejkijiet żgħar; yemas de San Leandro, li jipprovdu l-kunventi tal-belt b'sors ta' dħul, u Tortas de aceite, kejkijiet irqaq magħmulin biż-żejt taż-żebbuġa u miksijin biz-zokkor. Ħlief il-polvorones u l-mantecados, li huma ikel tradizzjonali tal-Milied, l-oħrajn jittiklu matul is-sena kollha.
Il-larinġ ta' Sivilja li jinsab kullimkien mal-belt, hu morr wisq għall-gosti tallum u s-soltu jintuża biss għall-marmellata u l-lozjonijiet. Skont il-leġġenda, is-siġar ġew importati meta mbniet il-moskea sabiex jipprovdu d-dell għaliha u jgħattu r-riħa tal-belt medjevali.
Flamenco u Sevillanas
thumb|Il-fiera ta' Sivilja
Iż-żifna Sevillanas, li s-soltu hi meqjusa bħala Flamenco, mhijiex maħsuba li hi ta' oriġni Siviljana. Iżda l-kanzunetti tradizzjonali imsejħin Sevillanas huma Siviljani awtentiċi, kif ukoll hi ż-żifna f'erba' partijiet li takkumpanjaha.
Sivilja, u b'mod partikulari il-barrio ta' Triana li hu tradizzjonalment fejn joqgħodu ż-żingari kien ċentru important fl-iżvilupp tal-Flamenco.
Il-Motto
"NO8DO" huwa l-motto uffiċjali u wieħed mill-bosta leġġendi ta' Sivilja. Il-motto jdher kullimkien madwar il-belt.
Il-motto huwa rebus, li jikkombina s-sillabi Spanjoli (NO u DO) u disinn bejniethom - il-figura "8". Il-figura tirrappreżenta merilla ħajt, bl-Ispanjol, "madeja". Meta tinqara, "No madeja do" tinstama' "No me ha dejado", li tfisser "(Sivilja) Ma abbandunatnix".
L-istorja ta' kif NO8DO saret il-motto tal-belt bla dubju dejjem iżżejnet matul is-sekli, imma l-leġġenda tgħid li wara r-rikonkwista ta' Sivilja min taħt il-Misilmin fl-1248, ir-Re Ferdinandu III ta' Kastilja u León mexxa l-qorti tiegħu għall-palazz li kien qabel tal-Misilmin, l-Alkażar ta' Sivilja. Wara l-mewt ta' Fernandu fl-Alkażar Irjali, laħaq fuq it-tron, ibnu Alfonsu X. Alfonsu X kien re studjuż, u għalhekk jissejjaħ l-Għaref. Kien poeta, astronomu, astrologu, mużiċista u lingwista. Bin Alfonsu, Sancho IV ta' Kastilja, ipprova jaħtaf it-tron f'idejh minn għand missieru, imma l-poplu ta' Sivilja baqa' leali lejn ir-re l-għaref u dan minn fejn hu ġej NO8DO, skont il-leġġenda, billi Alfonsu X ppremja l-fedeltà tas-Siviljani bil-kliem li issa jidhru fuq l-emblema uffiċjali tal-belt tagħhom.
Relazzjonijiet internazzjonali
thumb|"Carruajes"
Ekonomija
thumb|right|El puente de Isabel II thumb|El puente del Alamillo, mibni għal Expo '92 ta' Sivilja
L-attività ekonomika ta' Sivilja ma tistgħax tinfired mill-kuntest ġeografiku u urban tal-belt; il-belt kapital tal-Andalusija hi ċ-ċentru ta' żona metropolitana li qiegħda tikber. Apparti mill-nħawi tradizzjonali bħal Santa Cruz, Triana u Macarena, dawk aktar 'il bogħod miċ-ċentru, bħal Nervión, Sevilla Este, u El Porvenir reċentement kibru ekonomikament. Matul l-aħħar għoxrin sena, din iż-żona urbana kellha żieda sinifikanti fil-popolazzjoni u fl-iżvilupp ta' żoni industrijali u kummerċjali ġodda.
Minħabba d-daqs u l-post tagħha, Sivilja hi l-aktar b'saħħitha ekonomikament mill-ibliet tal-Andalusija. L-infrastruttura li għandha l-belt tikkontribwixxi għat-tkabbir fl-ekonomija li hi ddominata mis-settur tas-servizzi, iżda li fiha l-industrija għad għandha sehem konsiderevoli.
Infrastruttura
Fis-snin 1990 kien hemm tkabbir enormi fl-investiment fl-infrastruttura f'Sivilja, l-aktar minħabba li fl-1992 ospitat il-Wirja Universali ta' Sivilja. Dan l-investiment ġab żvilupp ekonomiku fil-belt u fiż-żona urbana tagħha. Il-belt għandha trasport tajjeb għall-bliet l-oħra Spanjoli, inklużi linja tal-ferrovija ta' veloċità għolja (AVE) għall Madrid, u ajruport internazzjonali ġdid.
thumb|xellug|Skyline bil-port fi 'l bogħod
Barra minn hekk:
Karatteristiċi skond is-settur
200px|right|thumb|Il-bini "Adriatica" (1914-1922) fuq l- Avenida de la Constitución ippjanat minn José Espiau y Muñoz Il-belt ta' Sivilja u l-agglomerazzjoni tagħha, minħabba s-sitwazzjoni tagħhom fuq ix-xmara Guadalquivir, għad għandhom attività agrikola ħajja. Waqt li l-industrija agroalimentarja hi produttivia, ir-reġjun ilu hares il-quddiem u jinvesti bil-kbir fl-attivitajiet industrijali, mgħejunin mill-infrastruttura eżistenti. Is-settur tas-servizzi u teknoloġiji ġodda qiegħed dejjem isir iżjed importanti. Fl-2004, f'Sivilja kien hemm ikkonċentrati, 31 % tal-kumpaniji kbar Andalusi u 128 mis-6000, l-akbar kumpaniji nazzjonali. Fl-2005, fiż-żona metropolitana in-numru ta' ħaddiema kien ta' 471,947 ruħ, li minnhom 329,471 (69.81 %) kienu jaħdmu fiċ-ċentru tal-belt.
Riċerka u żvilupp
Il-belt ta' Sivilja tagħmel kontribut sinifikanti għar-riċerka xjentifika, billi fiha hemm l-ewwel u l-akbar bank tal-ADN fi Spanja fi ħdan il-kumpannija lokali Neocodex. Neocodex iżżomm 20,000 kampjun tal-ADN u hi rikonoxxuta internazzjonalment. Barra minn hekk, Sivilja hi meqjusa wkoll bħala ċentru importanti għat-teknoloġija u riċerka fl-oqsma tal-enerġiji rinnovabbli u l-industrija aeronawtika.
Id-direzzjonijiet ewlenin fl-innovazzjoni u r-riċerka huma t-telekomunikazzjoni, it-teknoloġiji ġodda, il-bijoteknoloġiji (f'dak li jirrigwarda problemi speċifiċi fl-agrikoli lokali), l-ambjent u l-enerġija rinnovabbli.
Trasport
thumb|left|L-istazzjon tal-metrò San Bernardo Il-servizz TUSSAM (Transportes Urbanos de Sevilla) jipprovdi xibka ta' rotot tal-karożżi tal-linja mal-firxa tal-belt kif ukoll maż-żoni ta' madwar Sivilja. El Metrocentro Tranvia hija linja tat-tram li tagħmel erba' waqfiet; tibda mill-istazzjon tax-xarabank el Prado, tgħaddi minn quddiem l-Università u l-Katidral, u tieqaf fil-Plaza Nueva fejn terġa' lura.
Fit-2 ta' April, 2009, infetħet l-ewwel linja tal-metrò fil-belt, kważi 28 xahar aktar tard milli kien ippjanat oriġinarjament. Il-proġett esperjenza ħafna dewmien ikkawżat minn diversi raġunijiet, fosthom ir-rilokazzjoni ta' xi sejbiet arkeoloġiċi u l-ħtieġa li l-mina taħt ix-Xmara Guadalquivir tinżel iżjed fil-fond biex żgur li ma tibdiex tnexxi l-ilma.
L-istazzjon tal-ferrovija Santa Justa hu moqdi minn sistema ferrovjarja ta' veloċità għolja AVE u mmexxi mill-kumpanija Renfe li qabel kienet tal-Gvern Spanjol. right|250px|thumb|L-istazzjon tal-ferrovija Santa Justa f'SiviljaIl-programm komunitarju tar-roti Sevici qiegħed jintegra r-rota fin-network tat-trasport pubbliku. Madwar il-belt, hemm roti għall-kiri bi prezz baxx u wieħed jista' jsib passaġġi ħodor għar-roti fil-parti l-kbira tat-toroq ewlenin. Din ix-xibka ta' passaġġi (carriles) qiegħda dejjem tinfirex.
L-Ajruport ta' Sivilja huwa ajruport ta' daqs medju li jservi l-belt u r-reġjun ta' madwarha.
Edukazzjoni
thumb|240px|lemin|Ir-rettorat tal-Università ta' Sivilja Fi Spanja l-edukazzjoni hi obbligatorja minn 6 snin sa 16-il sena u l-edukazzjoni statali hi b'xejn. Is-sistema ta' edukazzjoni attwali tissejjaħ LOGSE (Ley de Ordenación General del Sistema Educativo).
Olga Tass
Olga Tass (kunjomha meta żżewġet: Lemhényi) kienet ġinnasta olimpika Ungeriża li twieldet f’Pécs fid-29 ta’ Marzu 1929 u mietet fl-10 ta’ Lulju 2020.
Ħajja privata
Olga Tass kienet miżżewġa lil Dezső Lemhényi (1917-2003), plejer u kowċ tal-waterpolo Ungeriż li kkompeta wkoll fil-Logħob Olimpiku tal-1948 u tal-1952. Hija mietet fl-10 ta’ Lulju 2020 meta kellha 91 sena.
Ħajja professjonali
Olga Tass kienet ġinnasta olimpika li kkompetiet fil-Logħob Olimpiku tal-1948, tal-1952, tal-1956 u tal-1960 u b’kollox rebħet sitt medalji.
Fil-Logħob Olimpiku tal-1948 ta’ Londra, tal-1952 ta’ Helsinki, tal-1956 ta’ Melbourne rebħet il-medalja tal-fidda fil-ġinnastika fil-kompetizzjoni kollettiva għat-timijiet.
Fil-Logħob Olimpiku tal-1952 ta’ Helsinki rebħet il-medalja tal-bronż fil-ġinnastika artistika individwali fuq iż-żiemel (tagħmir tal-ġinnastika). Fil-Logħob Olimpiku tal-1956 ta’ Melbourne rebħet medalja tal-bronż fil-ġinnastika fil-kompetizzjoni kollettiva għat-timijiet.
Skrivan
daqsminuri|247x247px|Skrivana fis-snin 70 tas-seklu 20 Skrivan (bl-Ingliż: clerk) huwa ħaddiem li bħala l-professjoni tiegħu jwettaq kompiti ġenerali f’uffiċċju, jew ħaddiem li jwettaq kompiti simili f’ambjent tal-bejgħ bl-imnut. Ir-responsabbiltajiet tal-iskrivana ġeneralment jinkludu ż-żamma tar-rekords, l-organizzazzjoni tad-dokumenti, l-amministrazzjoni tal-postijiet ta’ servizz għall-klijenti, it-tweġib tat-telefonati, u kompiti amministrattivi oħra li spiss jaf ikunu ripetittivi.
Storja u etimoloġija
It-terminu bl-Ingliż clerk joriġina mil-Latin clericus li jfisser “persuna tal-kleru”. Din hija il-Latinizzazzjoni ta’ κληρικός (klērikos) bil-Grieg minn kelma li tfisser “roqgħa” (fis-sena ta’ “roqgħa jew ħabel art”).
L-assoċjazzjoni tat-terminu ġiet mill-Medju Evu, fejn il-kitba kienet tiġi fdata l-iktar lill-kleru peress li l-biċċa l-kbira tan-nies komuni ma kinux jafu jaqraw. F’dan il-kuntest, it-terminu clerk kif ifissert “studjuż”. Anke llum stess, it-terminu jiddeżinja b’mod regfolari tipi ta’ persuna tal-kleru. It-termini b’lingwi oħra, bħal Klerk bl-Olandiż, fl-aħħar tas-seklu 19 saru ristretti għal saff speċifiku pjuttost baxx fil-ġerarkija amministrattiva.
Elezzjonijiet Ġenerali 2013 (Malta)
L-Elezzjonijiet Ġenerali saru nhar is-Sibt 9 ta’ Marzu 2013. 326,296 kienu eliġibbli li jivvutaw biex jagħżlu l-Partit politiku li jmexxi lil Malti u r-rappreżentanti fil-Parlament għat-12-il Leġislatura mill-Indipendenza 'l hawn. Dan wara waħda mill-itwal kampanji elettorali fl-istorja ta' Malta, uffiċjalment disa' ġimgħat.
Il-Partit Laburista kiseb 167,533 vot, 35,107 aktar mill-Partit Nazzjonalista li kiseb 132,426 vot f’dik li tista’ tiġi meqjusa bħala l-ikbar differenza għal diversi snin tant li bħala persentaġġi l-PL ġab kważi 55% u l-PN 43%.
B’dawn il-persentaġġi kien ifisser li l-Partit Laburista kien se jkollu 37 siġġu filwaqt li l-Partit Nazzjonalista se jkollu 28 siġġu. Madankollu, meta l-voti bdew jiġu trasferiti, irriżulta li bħala siġġijiet il-Partit Laburista kiseb 39 siġġu u l-Partit Nazzjonalista 26 siġġu u għaldaqstant id-differenza telgħet għal 13-il siġġu. Madankollu bl-emenda kostituzzjonali li saret fl-2007, ebda partit ma jista jkollu aktar minn disa’ siġġijiet fuq l-ieħor, u għalhekk il-Partit Nazzjonalista se jingħata erba’ siġġijiet aktar. Hekk il-Partit Laburista fil-Gvern se jkollu 39 deputat filwaqt li l-Partit Nazzjonalista se jkollu 30 deputat għax jiżdidulu erba’ siġġijiet. Għaldaqstant, f’din l-elezzjoni ġenerali l-Partit Laburista rebaħ disa’ distretti – mill-Ewwel Distrett sat-Tmien Distrett u t-Tlettax-il Distrett – waqt li l-Partit Nazzjonalista rebaħ erba’ distretti, mid-Disa’ Distrett sat-Tnax-il Distrett.
Voti mhux miġbura
Dawn iġibu 1,257 iktar minn kemm ma nġabrux fl-Elezzjonijiet Ġnerali tal-2008.
Eletturi
29,000 elettur huma eletturi ġodda li kienu għadhom ma għalqux 18-il sena fl-Elezzjonijiet Ġenerali tal-2008. 2,000 minnhom mhumiex imniżżla fuq ir-Reġistru Elettorali li sar f'Ottubru 2012 għax kien għadhom ma għalqux 18-il sena.
Kandidati
Għall-Elezzjoni Ġenerali 2013, b’kollox ikkontestaw 167 kandidat. It-tliet partiti - il-Partit Laburista, il-Partit Nazzjonalista u l-Alternattiva Demokratika - kellhom kandidati fuq id-distretti kollha li jammontaw għal tlettax-il distrett elettorali.
Il-Partit Laburista ippreżenta 85 kandidat, waqt li l-Partit Nazzjonalista ippreżenta 70 kandidat u l-Alternattiva Demokratika ippreżentat 9 kandidati. Minbarra dawn kien hemm ukoll kandidat wieħed mill-Alleanza Liberali, kandidat tal-Partit Ajkla u kandidat Indipendenti. Kien hemm 102 kandidati li kkontestaw fuq żewġ distretti elettorali, fosthom il-Mexxej tal-Partit Laburista Joseph Muscat u l-Kap tal-Partit Nazzjonalista Lawrence Gonzi, li kkontestaw ukoll flimkien fuq it-Tieni Distrett minkejja li t-tnejn mhumiex minn xi waħda mil-lokalitajiet li jifformaw dan id-distrett.
Din kienet l-ewwel darba li Joseph Muscat ikkontesta l-elezzjoni ġenerali, wara li f’Ġunju tal-2008, kien inħatar Mexxej tal-Partit Laburista. Minbarra fuq it-Tieni Distrett, huwa kkontesta wkoll fuq ir-Raba’ Distrett, waqt li d-Deputat Mexxej Laburista Louis Grech li għalih din ukoll kienet l-ewwel elezzjoni ġenerali ikkontesta fuq l-Ewwel u l-Ħdax-il Distrett.
Lawrence Gonzi ikkontesta wkoll fuq is-Seba’ Distrett. Din kienet ukoll l-ewwel elezzjoni ġenerali għall-Viċi Kap Nazzjonalista Simon Busuttil li kkontesta fuq id-Disa’ u l-Ħdax-il Distrett.
Min-naħa tiegħu, iċ-Ċerpersin tal-Alaternattiva Demokratika Michael Briguglio ikkontesta t-Tmien u l-Għaxar Distrett, waqt li d-Deputat Ċerpersin Carmel Cacopardo ikkontesta fuq it-Tielet u l-Ħdax-il Distrett.
Min-naħa tal-Partit Laburista, kien hemm kważi nofs il-kandidati, 48%, li kkontestaw għall-ewwel darba. Barra minn hekk, kien hemm 17% tal-kandidati li kellhom inqas minn 35 sena, waqt li 14% kienu nisa. Il-Partit Nazzjonalista kellu 30% tal-kandidati ġodda u 19% tal-kandidati nisa, b’24 kandidat mit-total għandhom inqas minn 35 sena.
Stħarriġ tal-Opinjoni Pubblika qabel l-Elezzjoni
Stħarriġ tal-Maltatoday ippubblikat jumejn qabel l-elezzjoni ġenerali juri li l-Partit Laburista kellu vantaġġ ta’ kważi 12 fil-mija fuq il-Partit Nazzjonalista.
Riżultat elettorali
Il-Partit Laburista (PL) żied il-voti fuq kull distrett waqt li l-Partit Nazzjonalista (PN) naq­qas tiegħu f’kull distrett.
B’mod totali, f’din l-elezzjoni l-PL kiseb 167,533 vot meta ħames snin qabel kien ġab 141,888 vot, jiġifieri żied fil-voti b’25,645. Dan kien ifisser li bħala persentaġġ l-PL żied b’6.04% wara li minn 48.79% fl-2008 tela' għal 54.83%.
Min-naħa tiegħu, il-PN kiseb 132,426 vot meta fl-elezzjoni ġenerali ta’ ħames snin ilu kien ġab 143,468. Dan ifisser tnaqqis ta’ 11,042 vot. Bħala persentaġġ, il-PN naqqas b’6%, minn 49.34% fl-2008 għal 43.34% fl-2013.
Fil-każ tal-Alternattiva Demokratika (AD), din rat il-voti tagħha jiżdiedu b’1,696, minn 3,810 fl-2008 għal 5,506 fl-2013. Dan ifisser li bħala persentaġġ l-AD żiedet b’0.49%, minn 1.31% fl-2008 għal 1.8% fl-2013.
L-Ewwel Distrett
Fl-elezzjoni tal-2008, il-PL kien ġab 10,688 vot waqt li l-PN kiseb 10,586 vot biex bħala persentaġġi l-PL kien kiseb 49.7% u l-PN 49.3%. Fl-2013, il-PL kiseb 12,462 vot u l-PN 9,957 vot biex bħa­la persentaġġi ġabu 54.9% u 43.9% rispettivament. Dan ifisser li waqt li l-PL żied 1,774 vot u tella l-persentaġġ b’5.2%, il-PN naqqas il-voti b’629 vot u l-persentaġġ b’5.4%.
It-Tieni Distrett
L-elezzjoni tal-2008 rat lill-PL jikseb 14,847 vot waqt li l-PN kiseb 7,110 vot biex bħala persentaġġi l-PL kien ġab 66.7% u l-PN 31.9%. Fl-aħħar elezzjoni, il-PL kiseb 16,312 vot u l-PN 6,373 vot biex bħala persentaġġi ġabu 71% u 27.8% rispettivament. Dan juri li waqt li l-PL żied 1,465 vot u tella l-persentaġġ b’4.3%, il-PN naqqas il-voti b’737 vot u l-persentaġġ b’4.1%.
It-Tielet Distrett
Ħames snin qabel il-PL kien kiseb 14,237 vot u l-PN 8,135 vot biex bħala persentaġġi l-PL kien ġab 62.5% u l-PN 35.7%. Fl-aħħar elezzjoni, il-PL kiseb 16,050 vot u l-PN 7,025 vot biex bħala persentaġġi ġabu 68.5% u 30% rispettivament. B’hekk, waqt li l-PL żied 1,813 vot u tella l-persentaġġ b’6%, il-PN naqqas il-voti b’1,110 vot u l-persentaġġ b’5.7%.
Ir-Raba’ Distrett
Il-Ħames Distrett
Waqt li fl-elezzjoni tal-2008 il-PL kiseb 13,571 vot u persentaġġ ta’ 60.3% fuq dan id-distrett, il-PN ġab 8,617 vot u persentaġġ ta’ 38.3%. Fl-aħħar elezzjoni, il-PL kiseb 16,201 vot u l-PN 7,689 vot biex il-persentaġġi tagħ­hom kienu rispettivament 66.9% u 31.8% rispettivament. B’hekk, waqt li l-PL żied il-voti b’2,630 vot u l-persentaġġ b’6.6%, il-PN naqqas il-voti b’928 vot u l-persentaġġ b’6.5%.
Is-Sitt Distrett
Il-PL kien kiseb 12,090 vot u persentaġġ ta’ 53.6% mentri l-PN kien ġab 10,215 vot għal persentaġġ ta’ 45.3%. F’din l-elezzjoni, il-PL kiseb 13,934 vot u l-PN 9,330 vot biex il-persentaġġi tagħhom kienu ta’ 59.3% u 39.7% rispettivament. Dan ir-riżultat ifisser li waqt li l-PL żied il-voti b’1,844 vot u l-persentaġġ b’5.7%, il-PN naqqas il-voti bi 885 vot u l-persentaġġ b’5.6%.
Fl-elezzjoni ġenerali tal-2008, il-PL kien ġab 11,529 vot u persentaġġ ta’ 49.5% mentri l-PN ġab 10,887 vot għal persentaġġ ta’ 48.9%. F’din l-elezzjoni l-PL kiseb 13,805 vot u l-PN 10,269 vot biex il-persentaġġi tagħhom kienu ta’ 56.5% u 42% rispettivament. Dan ifisser li fuq perjodu ta’ ħames snin, il-PL żied il-voti b’2,276 vot u l-persentaġġ b’7%, il-PN naqqas il-voti bi 618 vot u l-persentaġġ b’6.9%.
It-Tmien Distrett
Ħames snin qabel il-PL kien ġab 9,309 vot u persentaġġ ta’ 41.4% mentri l-PN kien ġab 12,714 vot għal persentaġġ ta’ 56.5%. Fl-aħħar elezzjoni l-PL kiseb 11,350 vot u l-PN 11,378 vot biex il-persentaġġi tagħhom kienu ta’ 47.9% u 49.6% rispettivament. B’hekk, il-PL żied il-voti b’2,041 vot u l-persentaġġ b’6.5% waqt li l-PN naqqas il-voti b’1,336 vot u l-persentaġġ b’6.9%.
Id-Disa' Distrett
Fl-2008, il-PL ġab 7,928 vot u persentaġġ ta’ 36.2% mentri l-PN kien ġab 13,388 vot għal persentaġġ ta’ 61.1%. F’din t’issa, il-PL kiseb 9,854 vot u l-PN 12,409 vot biex il-persentaġġi kienu ta’ 42.8% u 53.9% rispettivament. Dan ifisser li l-PL żied il-voti b’1,926 vot u l-persentaġġ b’6.6% waqt li l-PN naqqas il-voti b’979 vot u l-persentaġġ b’7.2%.
L-Għaxar Distrett
Fl-elezzjoni ġenerali tal-2008, il-PL ġab 7,390 vot u persentaġġ ta’ 33.9% bil-PN iġib 13,773 vot għal persentaġġ ta’ 63.2%. Issa l-PL kiseb 8,665 vot waqt li l-PN ġab 12,662 vot biex il-persentaġġi kienu ta’ 39.3% u 57.4% rispettivament. Id-differenza tfisser li l-PL żied il-voti b’1,275 vot u l-persentaġġ b’5.4% waqt li l-PN naqqas il-voti b’1,111 vot u l-persentaġġ b’5.8%.
Il-Ħdax-il Distrett
Ħames snin qabel il-PL kiseb 8,209 vot u persentaġġ ta’ 35.7% mentri l-PN kiseb 14,090 vot u persentaġġ ta’ 61.3%. F’din l-elezzjoni, il-PL kiseb 10,404 vot waqt li l-PN ġab 13,459 vot biex il-persentaġġi kienu ta’ 42.3% u 54.8% rispettivament. B’dan il-mod il-PL żied il-voti b’2,195 vot u l-persentaġġ b’6.6% waqt li l-PN naqqas il-voti b’631 vot u l-persentaġġ b’6.5%.
It-Tnax-il Distrett
Waqt li fl-elezzjoni tal-2008, il-PL kiseb 8,418 vot u persentaġġ ta’ 39.1% mentri l-PN kiseb 12,629 vot u persentaġġ ta’ 58.6%. F’din l-elezzjoni, il-PL kiseb 10,862 vot waqt li l-PN ġab 11,610 vot biex il-persentaġġi kienu ta’ 47.2% u 50.5% rispettivament. B’dan il-mod il-PL żied il-voti b’2,444 vot u l-persentaġġ b’8.1% waqt li l-PN naqqas il-voti b’1,019 vot u l-persentaġġ b’8.1%.
It-Tlettax-il Distrett
Fl-elezzjoni ġenerali ta’ ħames snin qabel, il-PL irnexxielu jikseb 10,185 vot u persentaġġ ta’ 42.9% mentri l-PN ġab 13,141 vot u persentaġġ ta’ 55.3%. F’din l-elezzjoni, il-PL kiseb 12,311 vot waqt li l-PN ġab 12,551 vot biex il-persentaġġi kienu ta’ 47.2% u 50.5% rispettivament. B’hekk il-PL żied il-voti b’2,126 vot u l-persentaġġ b’4.3% waqt li l-PN naqqas il-voti b’590 vot u l-persentaġġ b’4.8%.
Joseph Muscat
Joseph Muscat, li nħatar Priministru fil-11 ta' Marzu 2013, kiseb 26,170 vot bħala l-ewwel preferenza miż-żewġ distretti li kkontesta fuqhom, 13,968 vot mit-Tieni Distrett u 12,202 vot mir-Raba’ Distrett, ifisser li Muscat kiseb aktar voti personali milli qatt kisbu żewġ persuni meqjusin kbar fix-xena politika lokali, Dom Mintoff u Eddie Fenech Adami.
Ħoloq Oħra
Kabinett tal-Gvern Laburista Malti 2013
Marte
Marte tista' tirreferi għal:
Gżejjer ta' San Pawl
Il-Gżejjer ta' San Pawl, magħrufa wkoll bħala Selmunett hija gżira mdaqqsa li tinsab viċin il-gżira ta' Selmun, lejn il-grigal tal-gżira amministrattiva ta' Malta. Kultant, il-gżira ta' San Pawl hija diviża f'żewġ gżejjer meta l-baħar ikun qawwi. Il-gżira ilha diżabitata minn mindu l-uniku bidwi abbanduna l-abitazzjoni u l-għelieqi tiegħu snin ilu, u għalhekk wieħed jasal għall-konklużjoni li din kienet u għadha l-ikbar gżira fit-territorju Malti li għadha diżabitata.
right|thumb|300px|Il-Gżejjer ta' San Pawl
In-Nawfraġju ta' San Pawl
U hekk ġara - meta ġew qrib ħafna lejn l-art, xi wħud qabżu ġol-ilma, u oħrajn żammew ma' biċċiet ta' injam mix-xini u għamu sal-art, "Meta ħlisna mill-għarqa," jgħidu l-Atti tal-Appostli "sirna nafu li l-gżira kien jisimha Malta. In-nies tagħha ġiebu ruħhom magħna bil-ħlewwa liema bħalha." Ħadd ma kien miet u l-276 passiġġier kollha salvaw.
Il-Gżejjer ta' San Pawl huma l-post fejn probabbilment seħħ in-nawfraġju tax-xini imma xi nies ma jaqblux ma' dan. Din il-ġrajja titfakkar fl-10 ta' Frar, li hija festa pubblika fil-Gżejjer Maltin, fil-parroċċa ta' San Pawl Nawfragu, il-Belt Valletta.
Liechtenstein fil-Festival tal-Eurovision
Liechtenstein prova jidħol fil-Eurovision Song Contest darbtejn; fl-1969 u fl-1976. Dan, minkejja il-fatt li mhumiex membri tal-European Broadcasting Union, regola fundamentali biex tipparteċipa. Fl-1969 il-kanzunetta tagħhom kienet mistennija li tkun "Un Beau Matin", kantata minn Vetty, però illum indunaw li din kienet ċajta minn kumpanija Franċiża li għamlet kompilazzjoni (CD).
Anki jekk il-kanzunetta kienet vera, ir-regoli ta' dak iż-żmien kienu jagħmluha diffiċli lill-Liechtenstein biex ikantaw kanzunetta kompletament bil-Franċiż. Fl-1976, Biggi Bachmann kienet se tkanta "My Little Cowboy", imma l-Liechtenstein ma kinitx parti mill-EBU. Bachmann wara kkontesta finali nazzjonali Svizzera għal festival ta' wara, imma ma rebaħx.
Liechtenstein jkun eliġibbli li jipparteċipa fil-festival, jekk ikollu stazzjon nazzjonali jew tar-radju.
List of countries in the Eurovision Song Contest
Mislukte pogingen om deel te nemen aan het Eurovisiesongfestival
Ortografija Litwana
L-ortografija Litwana għandha alfabett Latin bi 32 ittra. Żewġ ittri jirrappreżentaw ħsejjes li mhumiex nattivi għal-Litwan. Barra minn hekk, l-ortografija Litwana għandha wkoll ħames digrafi.
Alfabett
Illum il-ġurnata, l-alfabett Litwan huwa magħmul minn 32 ittra. Għandu ordni ta’ kollazzjoni mhux tas-soltu peress li l-ittra “Y” tiġi bejn l-I nosinė (“Į”) u l-“J”. L-aċċenti akuti, gravi, u makron/tilde jistgħu jimmarkaw l-istress u t-tul tal-vokali. Madankollu, dawn ġeneralment ma jintużawx, għajr fid-dizzjunarji u fejn ikunu meħtieġa għal ċarezza. Barra minn hekk, l-ortografija Litwana tuża ħames digrafi (Ch Dz Dž Ie Uo); dawn jiffunzjonaw bħala sekwenzi ta’ żewġ ittri għal skopijiet ta’ kollazzjoni. Id-digrafu “Ch” jirrappreżenta frikattiv velari mhux imlissna, filwaqt li d-digrafi l-oħrajn huma kompożizzjonijiet sempliċi tal-ittri komponenti tagħhom. L-ittri “F” u “H”, kif ukoll id-digrafu “Ch”, jindikaw ħsejjes li jidhru biss fil-vokabularju misluf.
Korrispondenzi bejn l-ortografija u l-ħsejjes
L-“o” hija qasira biss fil-vokabularju misluf. L-“a” u l-“e” huma dejjem qosra mingħajr aċċent u bl-aċċent meta jinzertaw fl-aħħar, eż. -a, -e, -es, fil-komparattiv, fil-pronomi u fil-vokabularju misluf, u barra minn hekk normalment ikunu twal. Il-konsonanti jiġu dejjem palatalizzati qabel “e, ę, ė, i, į, y”, filwaqt li qabel “a, ą, o, u, ų, ū”, il-palatalizzazzjoni tiġi indikata billi tiddaħħal “i” bejn il-konsonanti u l-vokali.
Unicode
Il-maġġoranza tal-alfabett Litwan juża l-blokka Unicode tal-kontrolli C0 u tal-Latin bażiku (simboli mingħajr aċċent), u l-bqija tal-alfabett Litwan ((ą Ą č Č ę Ę ė Ė į Į š Š ų Ų ū Ū ž Ž) juża l-Latin Estiż-A.
Caravaggio
Caravaggio jista' jirreferi għal:
Peter Krause
Peter William Krause (imwieled fit-12 ta’ Awwissu 1965) huwa attur Amerikan.
Anton Teuma
Anton Teuma (imwieled fil-11 ta’ Jannar 1964) huwa prelat Malti tal-Knisja Kattolika li jservi bħala Isqof ta’ Għawdex.
Bijografija
Anthony Teuma twieled fix-Xagħra, Għawdex, Malta, fil-11 ta’ Jannar 1964. Wara li attenda l-iskola sekondarja fis-seminarju minuri djoċesan, temm l-istudji tiegħu fil-filosofija u t-teoloġija fis-seminarju maġġuri f’Għawdex. Ħadem ukoll fl-Awstralja u kiseb liċenzji bħala welder u elettriċista. Huwa kiseb id-dottorat fix-xjenzi edukattivi mill-Università Pontifikali Salesjana. Ġie ordnat saċerdot fil-25 ta’ Ġunju 1988 għad-Djoċesi ta’ Għawdex minn Nikol Cauchi, Isqof ta’ Għawdex.
Baqa’ Ruma sal-1997 jaħdem bħala vigarju parrokkjali ta’ Sant’Injazju ta’ Antijokja (1988-1995); direttur spiritwali fis-Seminarju Pontifiċju Ruman (1995-1997); Assistent Responsabbli u Spiritwali tal-Komunitajiet Ewkaristiċi tad-Djoċesi ta’ Ruma (1996-1997).
Meta reġa' lura Għawdex inħatar Rettur tas-Seminarju Maġġuri ta’ Għawdex mill-1997 sal-2007. Wara sena sabbatika fl-Art Imqaddsa fejn kiseb diploma fl-istudji bibliċi, kien Kap u Assistent Spiritwali tal-Komunitajiet Ewkaristiċi tad-Djoċesi ta’ Għawdex mill-1998 sal-2015.
Huwa kien Delegat Episkopali għall-Familja u Kap tal-Istitut tal-Familja Ġwanni Pawlu II f’Għawdex. Mill-1997 sal-2020 kien membru tal-Kulleġġ tal-Konsulenti u tal-Kunsilli Presbiterali u Pastorali tad-Djoċesi.
M'Baye Niang
Hu għamel id-debutt professjonali tiegħu fl-età ta' 16-il sena f'logħba tal-kampjonat ma' Caen kontra Toulouse. L-istil ta' logħob tiegħu ġibet ukoll tqabbil ma' Mario Balotelli.
Bidu
Niang kien twieled f'Meulan, komun fid-dipartiment Yvelines tar-reġjun Île-de-France, minn ġenituri Senegaliżi. Hu beda l-karriera tal-futbol tiegħu fl-età ta' seba' snin mal-klabb lokali Basse-Seine Les Mureaux. Niang dam sentejn fil-klabb qabel ma kien innotat mill-klabb dilettantesk Poissy. Wara li t-talent tiegħu beda jispikka, Niang ġibed għajnejn il-klabb professjonali Caen. Apparti Caen, Lille u Paris Saint-Germain kienu rrapurtati li qegħdin isegwuh.
Caen
Niang issieħeb mal-akkademja taż-żgħażagħ ta' Caen fl-età ta' 13 wara l-prova li kellu. Ta' ħmistax-il sena kien diġà jilgħab mat-tim ta' taħt id-dsatax-il sena. Niang ġie deskritt mill-kowċ tat-tim Philippe Tranchant bħala plejer b'"potenzjal enormi" filwaqt li ddikjara wkoll "aħna qatt ma rajna plejer bħalu fil-klabb qabel". Wara li għamel it-tieni parti tal-istaġun 2009–10 mat-tim ta' taħt id-dsatax-il sena, Niang ġie promoss mat-tim tar-riservi tal-klabb fil-Championnat de France amateur, ir-raba' livell fil-futbol Franċiż, qabel l-istaġun 2010–11. Hu għamel id-debutt mar-riservi fl-14 ta' Awwissu 2010, fid-dro ta' 0–0 kontra Avranches. Wara li sar l-aqwa skorer tat-tim wara l-ewwel sitt logħbiet tiegħu, Niang beda jaqla' tifħir mill-istampa lokali fejn beda jitbassar li l-plejer se jiġi mistieden mat-tim tal-kbar. Hu kien ukoll marbut ma' diversi klabbs barranin, bħall-klabb Taljan ta' Juventus u klabbs Ingliżi bħal Manchester City u Tottenham Hotspur.
Qabel il-bidu tal-istaġun 2011–12, il-kuntratt professjonali ta' Niang sar suġġett għal dibattitu wara li l-gazzetta Franċiża Le Parisien żvelat li missieru ma qabilx mal-iffirmar tal-kuntratt. Minħabba li Niang kien minuri, hu kien meħtieġ mil-liġi Franċiża li ż-żewġ ġenituri tiegħu jaqblu biex jiffirma l-kuntratt. Minkejja li kien rappurtat preżenti waqt l-iffirmar tal-kuntratt, missier Niang, permezz tal-avukat tiegħu, hedded li jibda "proċedura għar-revoka tal-kuntratt". Minkejja l-kwistjonijiet tal-kuntratt, Niang baqa' plejer ta' Caen u lagħab l-ewwel logħba tal-istaġun fit-13 ta' Awwissu 2011 f'rebħa ta' 2–1 kontra Sochaux. Fl-24 ta' Settembru, hu skorja l-ewwel gowl tiegħu tal-istaġun fir-rebħa ta' 4–2 barra minn darhom kontra Evian. Gowl ieħor ta' Niang matul l-istaġun wasal kontra Nancy fejn il-logħba spiċċat fid-dro ta' 1–1.
Milan
Qabel il-bidu tal-istaġun 2012–13, kien irrappurtat li Niang mar fuq prova mal-klabbs Ingliżi ta' Arsenal, Everton, u Tottenham Hotspur. Fis-27 ta' Awwissu 2012, ġie kkonfermat li Niang kien f'negozjati mal-klabb Taljan ta' Milan wara li wasal fil-belt u kellu ikla mal-viċipresident tal-klabb Adriano Galliani. L-għada, it-trasferiment ġie kkonfermat b'Niang jiffirma kuntratt ta' tliet snin.
Fit-13 ta' Diċembru 2012, fil-ħames rawnd tal-Coppa Italia kontra Reggina, Niang daħal bħala sostitut u skorja. Il-gowl fis-70 minuta poġġa lil Niang fil-kotba tal-istorja fejn kien it-tieni l-iżgħar plejer li skorja fl-istorja ta' Milan fl-età ta' 17-il sena u 350 ġurnata. Fl-għeluq tat-18-il sena, Niang iffirma estensjoni tal-kuntratt ma' Milan, li jżommu mal-klabb sal-2017.
Self lil Montpellier u Genoa
F'Jannar tal-2014, huwa ssieħeb ma' Montpellier b'self. Hu lagħab 19-il darba u skorja 4 gowls.